ИЗВЕСТИЕ ЗА ЗАЩИТА НА ЛИЧНИТЕ ДАННИ

С настоящото известие  на основание чл. 13 и чл. 14 от Общия регламент относно защитата на данните (ЕС) 2016/679 Ви информираме за   извършваните от  Академия за музикално, танцово и изобразително изкуство – Пловдив дейности по обработване на лични данни, целите, за които се обработват данните, мерките и гаранциите за защитата на обработваните данни, правата Ви и начина, по който може да ги упражните, в съответствие с изискванията на Регламент (ЕС) 2016/679 на ЕС от 27.04.2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (по-долу само „Регламент 2016/679“ или „ОРЗД“) и другите приложимите актове на Европейския съюз и на Република България.
Академия за музикално, танцово и изобразително изкуство – Пловдив   ( АМТИИ – Пловдив ), наричана по-долу „Академията”, е   държавно специализирано висше училище по смисъла на Закона за висшето образование със седалище в гр. Пловдив и адрес на управление в гр. Пловдив, ул. „Тодор Самодумов” № 2, тел.  032/601441, ел. поща:    office@artacademyplovdiv.com                   
Академия за музикално, танцово и изобразително изкуство – Пловдив   е администратор на лични данни по смисъла на чл. 4, т. 7 от Общия регламент относно защитата на данните (ЕС) 2016/679 и обработва лични данни при или по повод осъществяване на възложените й от закона правомощия. 
Искания до Академия за музикално, танцово и изобразително изкуство – Пловдив   като администратор на лични данни може да подавате по пощата или с куриер или лично в деловодството на Академията  на адреса й на управление в гр. Пловдив - 4000, ул. „Тодор Самодумов” № 2, както и на електронен адрес :    office@artacademyplovdiv.com
Като администратор на лични данни Академията спазва принципите за защита на личните данни, предвидени в Общия регламент относно защитата на данните (ЕС) 2016/679 и законодателството на Европейския съюз и Република България , съгласно които те следва: 
1. да се обработват законосъобразно, добросъвестно и прозрачно при наличие на законово основание, при полагане на дължимата грижа и при предварително информиране на субекта на данни;
2. да се събират за конкретни,  точно определени и законни цели и  да не се обработват допълнително по начин, несъвместим с тези цели;
3. свързани  и  ограничени до необходимото във връзка с целите на обработването;
4. да са точни, пълни и актуални 
5.да се съхраняват в срок, не по-дълъг от необходимото съгласно целите. Съхраняване за по-дълги срокове е допустимо за целите на архивирането в обществен интерес, за научни или исторически изследвания или статистически цели, но при условие, че са приложени подходящи технически и организационни мерки;
6.да са надлежно защитени.
КАКВО СА ЛИЧНИТЕ ДАННИ?
Съгласно Общия регламент за защитата на личните данни „лични данни” или „лична информация” означава всяка информация за физическо лице, чрез която това лице е или може да бъде идентифицирано пряко или непряко чрез идентификатор като име, идентификационен номер, данни за местонахождение, онлайн идентификатор или по един или повече признаци, специфични за физическата, физологичната, генетичната, психическата, умствената, икономическата, културната или социална идентичност на това лице.
КОИ СА СУБЕКТИТЕ НА ЛИЧНИ ДАННИ?
Като физически лица, които са в трудови и/или граждански правоотношения с АМТИИ – Пловдив, в т.ч. и кандидати за работа или обучаеми  / студенти, докторанти, специализанти, вкл. и кандидат-студенти/, или контрагенти и партньори, или         посетители и други физически лица, свързани с осъществяването на дейността на Академията, Вие сте субекти на личните данни. 
КАКВИ СА ПРАВАТА ВИ КАТО СУБЕКТИ НА ЛИЧНИ ДАННИ?
Като субекти на лични данни в периода, в който Академията обработва или съхранява  личните Ви  данни,  Вие имате право:
1. на достъп до своите лични данни по всяко време, вкл. и да поискате копие от тях;
         2. да искате потвърждение дали Вашите лични данни се обработват, да се информирате за целите на всяко обработване, за  категориите данни, които се обработват и за получателите, пред които са или ще бъдат разкрити личните данни;
        3. да поискате без ненужно забавяне  Академията да коригира неточни или неактуални Ваши лични данни;
        4. да поискате от Академията своевременно да изтрие / право „да бъдеш забравен”/  свързаните с Вас лични данни, ако те повече не са необходими за целите, за които са били събрани или обработвани; ако оттеглите своето съгласие за обработване на данните Ви и няма друго правно основание за обработването им; ако възразявате срещу обработването на Вашите данни и няма законни основания за обработването им, които да имат преимущество; ако личните Ви данни са били обработвани незаконосъобразно; ако личните данни трябва да бъдат изтрити с цел спазването на правно задължение по правото на Европейския съюз или правото на държава-членка, което се прилага спрямо администратора; ако личните данни са бли събрани във връзка с предлагането на услуги на информационното общество на деца; 
        5. да поискате Академията да ограничи обработването на личните Ви данни, като в този случай данните ще бъдат само съхранявани, но не и обработвани; 
        6. да възразите писмено срещу обработването  и/или предоставянето на трети лица на  личните Ви данни без необходимото законово основание;
        7. да оттеглите съгласието си за обработване по всяко време с писмено искане до Академията;
        8. да възразите срещу употреба на личните Ви данни за целите на директния маркетинг; 
9. да изискате информация за основанието, въз основа на което личните Ви данни са предоставени за обработване на обработващ извън Еверопейския съюз/ Европейското икономическо пространство;
10. да възразите срещу решение, взето изцяло на база на автоматизирано обработване, включително профилиране;
Горните права може да упражните чрез отправено искане до Академия за музикално, танцово и изобразително изкуство – Пловдив (писмено или по електронен път), в което следва да посочите конкретно Вашето искане. Искането следва да бъде подписано и изпратено на адреса на Академия за музикално, танцово и изобразително изкуство – Пловдив в гр.Пловдив, ул. „Тодор Самодумов” № 2 или на електронен адрес: office@artacademyplovdiv.com
          11. да подадете жалба до Комисията за защита на личните данни или до Административен съд – Пловдив, ако считате, че са нарушени Ваши права по Регламент 2016/679.
ЗА КАКВИ ЦЕЛИ  СЪБИРАМЕ  И ОБРАБОТВАМЕ ВАШИТЕ ЛИЧНИ ДАННИ?
          АМТИИ – Пловдив събира и обработва лични данни за следните  цели:
 1. осъществяване на обучението и администриране на учебния процес в Академията, вкл. кандидатстване и прием на студенти, докторанти и специализанти – за индивидуализиране на документи за придобита образователна степен и квалификация;  за всички дейности, свързани с изготвянето на надлежни документи съгласно държавните изисквания във връзка с обучението; за поддържане на съответните регистри съгласно Закона за висшето образование; за социално-битово обслужване, финансови отношения,  достъп до ресурси за обучение на студенти, докторанти и специализанти и ефективна комуникация с тях във всичките й форми във връзка с учебния процес; 
2. управление на човешките ресурси – за индивидуализиране на трудовите правоотношения и всички дейности, свързани с тяхното възникване, именение и прекратяване, както и изготвяне на съответните за това документи / договори, допълнителни споразумения, документи, удостоверяващи трудов стаж, служебни бележки, справки, удостоверения и др./; за изплащане на трудовите възнаграждения и изпълнение на свързаните с това задължения на работодателя за удържане и плащане на здравни и социални осигуровки и данъци; за установяване на връзка и кореспонденция във всичките й форми с лицата във връзка с изпълнение на задълженията им по трудовите  правоотношения, както и на други правомощия на Академията в качеството й на работодател; за предоставяне на информация на Националния център за информация и документация съгласно Закона за развитие на академичния състав в Република България за избраните на академични длъжности лица и придобилите научна степен „доктор на науките”;  
3. сключване и изпълнение на договори с контрагенти  и партньори на Академията - за индивидуализиране на физически лица и персонализиране на юридически лица в граждански и търговски правоотношения и партньорски взаимоотношения с АМТИИ – Пловдив.
Обработването на данни се извършва за конкретните и точно определени от закона цели, като данните се обработват законосъобразно и добросъвестно и не могат да се обработват допълнително по начин, несъвместим с тези цели.
КАКВИ ДАННИ СЪБИРАМЕ И  ОБРАБОТВАМЕ И НА КАКВО ОСНОВАНИЕ?
Академия за музикално, танцово и изобразително изкуство – Пловдив  събира  и обработва лични данни по силата на  законово задължение и лични данни, от които се нуждае, за да защити Ваши интереси. В този смисъл събирането на тези лични данни е ограничено до необходимото.
Академията обработва следните категории данни:
1. Данни на преподаватели, служители/работници, кандидати за работа:
a)  физическа идентичност: име; ЕГН/ЛНЧ, данни по лична карта и/или паспорт ( номер, дата и място на раждане, постоянен и/или настоящ адрес, срок на валидност), телефон за връзка, електронна поща, банкова сметка. С документа за самоличност се проверява самоличността и валидността на съответните документи; 
б) образование – документи за придобито образование, квалификация, правоспособност, академично развитие, когато се изискват за длъжността и др.; 
в) медицински данни – карта за  предварителен медицински преглед при постъпване на работа, документи за здравословно състояние, документи за трудоустрояване, вкл.решения на ТЕЛК, медицински свидетелства, болнични листове и всяка прилежаща към тях документация;
г) трудова дейност – документи за месторабота, трудов стаж, възнаграждения, професионална биография;
д) свидетелство за съдимост, когато се изисква за заемане на длъжност съгласно нормативен акт;
е) други данни, чието обработване е необходимо за изпълнение на правомощията на Академията като работодател.
Личните данни на лицата, заети по трудови правоотношения в Академията, вкл. кандидатите за работа, се събират при и по повод набирането на персонал на основание и съгласно изискванията на  Кодекса на труда и подзаконовите му нормативни актове, Закона за развитие на академичния състав в Република България и правилника за прилагането му, Правилника за устройството и дейността на АМТИИ - Пловдив и  Правилник за условията и реда за придобиване на научни степени и заемане на академични длъжности в АМТИИ.
	2. Данни на студенти, докторанти, специализанти, вкл. и кандидат-студенти
a)  физическа идентичност: име; ЕГН/ЛНЧ/ЛИН, данни по лична карта и/или паспорт ( номер, дата и място на раждане, постоянен и/или настоящ адрес, срок на валидност), месторождение и гражданство за чуждестранни лица, телефон за връзка, електронна поща, банкова сметка, данни за здравно осигуряване, застраховки образователно-квалификационна степен, европейско приложение, свидетелство за правоспособност, фотоизображения, оценки от изпити. С документа за самоличност се проверява самоличността и валидността на съответните документи. 
б) медицински данни – документи за здравословно състояние (медицински свидетелства, болнични листове и всяка прилежаща към тях документация; медицинско свидетелство за чуждестранни студенти).
Личните данни на студенти, докторанти, специализанти, вкл. и кандидат-студенти, се събират при и по повод кандидатстването за обучение в Академията на основание и съгласно изискванията на Наредбата за държавните изисквания за приемане на студенти във висшите училища в Република България, Наредбата за държавните изисквания към съдържанието на основните документи, издавани от висшите училища, Закона за развитие на академичния състав в Република България и правилника за прилагането му, Закона за висшето образование, ПМС № 90/26.05.2000г. за условията и реда за предоставяне на стипендии на студентите, докторантите и специализантите от държавните висши училища и научни организации, Наредба за ползване на студентските общежития и столове.
	3.Данни на контрагенти и партньори:
a)  физическа идентичност: име; ЕГН/ЛНЧ, данни по лична карта и/или паспорт ( номер, дата и място на раждане, постоянен и/или настоящ адрес, срок на валидност), телефон за връзка, електронна поща, банкова сметка. С документа за самоличност се проверява самоличността и валидността на съответните документи. 
б) образование – документи за придобито образование, квалификация и правоспособност, когато се изискват за доказване на изискуемия капацитет за изпълнение на договорните задължения, както и при участие в процедури за обществени поръчки, търгове и други специфични взаимоотношения съгласно действащото законодателство.
Личните данни на контрагенти и партньори се събират при подаване на заявка за предоставяне на услуга или сключване на договор.
Личните данни, отнасящи се до контрагенти и партньори, се събират при сключване на договор, като обичайно личните данни се съдържат в текста на самите договори. Събират се на основание Закона за задълженията и договорите, Търговския закон, Закона за обществените поръчки и правилника за прилагането му и др. нормативни актове в сферата на облигационните отношения.  
   4. Данни за посетители и други физически лица, свързани с осъществяването на дейността на Академията 
a)  физическа идентичност: име; ЕГН/ЛНЧ, данни по лична карта и/или паспорт ( номер, дата и място на раждане, постоянен и/или настоящ адрес, срок на валидност), телефон за връзка, електронна поща, банкова сметка, фото и/или видео изображения . С документа за самоличност се проверява самоличността и валидността на съответните документи.
Личните данни на посетители и други физически лица, свързани с осъществяването на дейността на Академията, се събират при или по повод посещения в Академията, участие  в концерти, публични събития, церемонии и др. изяви, когато е възможно и фото и/или видео заснемане на събитията и тяхното излъчване  и/или публикуване на интернет страницата на Академията и/или  медии.
При фото и/или видео заснемане и излъчване/публикуване на публични събития и церемонии на Академията, се счита, че субектите на данни са дали своето съгласие с присъствието си, ако администраторът публично, ясно и недвусмислено е обявил това обстоятелство преди началото на събитието или церемонията. 
Академията обработва чувствителни данни, само доколкото това е необходимо за изпълнение на специфичните й права и задължения в областта на трудовото и осигурително законодателство.
АКО НЕ НИ ПРЕДОСТАВИТЕ ЛИЧНИТЕ СИ ДАННИ, КОИТО НИЕ ИЗИСКВАМЕ,  не  ще можем  да изпълним  задълженията си по закон – например, да приемем документите Ви в качеството Ви на кандидат-студент, докторант или специализант и ви допуснем до приемен  изпит;  да не изпълним задълженията си във връзка с обучението Ви в Академията и издаването на надлежните документи във връзка с това; да не сключим трудов, граждански или търговски  договор с Вас или да прекратим съществуващ; да не изпълним задълженията си като работодател;  да не можем да платим възнаграждението Ви или да не спазим законово изискване, напр. осигуряване на безопасност и здраве при работа и др.
С КОГО СПОДЕЛЯМЕ ЛИЧНИТЕ ВИ ДАННИ?
Академията не разкрива лични данни на трети страни и получатели, освен ако не е налице законово основание за получаване на данните или данните не са общодостъпни поради включването им в публичен регистър. 
Извън случаите на общодостъпност на данните, включени в публичен регистър, получатели на данни съобразно конкретния случай могат да бъдат:
- държавни органи и институции с публични функции в рамките на техните правомощия (Министерство на образованието и науката, Национална агенция по приходите, Национален осигурителен институт, Министерство на вътрешните работи, Министерство на външните работи, Съд, Прокуратура, Национален Център за информация и документация и др. );
- банки за нуждите на извършвани плащания на възнаграждения;
- куриерски фирми, пощенски и мобилни оператори – за нуждите на осъществяване на кореспонденция и контакт с физическите лица - субекти на данни.
- университети-партньори или финансиращи организации при участие в академичен обмен или международни проекти.
По изключение и при извънредни обстоятелства може да споделим Ваши лични данни:
- ако те са необходими за защита на Ваши жизнени интереси или жизненоважни интереси на друго лице;
- когато не е възможно или е неуместно да се получи Вашето съгласие;
- когато следва да се предоставят данни на полиция или разследващи органи за  предотвратяване или разкриване на престъпления;
- ако лични данни се изискват със съдебно решение.

ЗА КАКЪВ СРОК СЪХРАНЯВАМЕ ЛИЧНИТЕ ВИ ДАННИ? 
Като администратор на данни Академията съхранява данни за период с минимална продължителност съгласно целите за обработка и предвиденото в действащото  законодателство в съответствие с принципа за ограничение на съхранението.
Данните, свързани с трудовоправни и осигурителни отношения, в т.ч. ведомости и ведомости за възнаграждения на специализанти; договорите с хонорувани преподаватели, гост-преподаватели и чуждестранни преподаватели; гражданските договори се съхраняват за срок от 50 години.
Протоколите от държавни изпити и защита на дипломни работи на студенти, протоколи от изпити на специализанти и главни книги се съхраняват постоянно в Академията. 
Досиетата на български студенти, съдържащи лична информация се съхраняват 1 година след придобиване на образователно-квлификационна степен, а на чуждестранните студенти – 3 години след придобиване на образователно-квлификационна степен
Ведомостите за платени стипендии се съхраняват 10 години. 
        Общите и индивидуални протоколи от изпити се съхраняват 5 години след придобиване на образователно-квлификационна степен.
КАКВИ МЕРКИ СМЕ ВЪВЕЛИ ЗА ЗАЩИТА НА ЛИЧНИТЕ ДАННИ? 
С Правила за защита на личните данни в Академия за музикално, танцово и изобразително изкуство – Пловдив, приети с Решение от 26.10.2018 г. на Академичния съвет, са въведени мерки за ефективна защита на обработваните лични и възможност за упражняване правата на субектите на данни, предвидени в РЕГЛАМЕНТ 2016/679.
Допълнителна информация за мерките за защита на личните данни в Академия за музикално, танцово и изобразително изкуство – Пловдив, може да получите от Ели Накова, тел. 032/601479 и Росица Кирова, тел. 032/601450.

